# Csarnahó

### A Wikipédiából, a szabad lexikonból.

Csarnahó (más néven Gyopáros, szlovákul Černochov) község Szlovákiában a Kassai kerület Tőketerebesi járásában. 2001-ben 228 lakosából 176 magyar és 52 szlovák volt.

## [szerkesztés] Fekvése

Tőketerebestől 25 km-re délre a Zempléni-hegység völgyében fekszik.

## [szerkesztés] Nevének eredete

A falu nevének eredete vitatott. A szláv černoch szó feketét, négert jelent. Egyes vélemények szerint a falu egykori birtokosairól a feketeruhás apácákról kapta a nevét, ez azonban eléggé valószerűtlen tekintve, hogy már korábban is így nevezték.

## [szerkesztés] Története

1475-ben Csarnazo néven említik először a Rozgonyi család birtokaként. A 16. század elején Pálóczi Imre birtoka, majd a sárospataki klarissza kolostorhoz tartozott. 1530-ban Perényi Péter kiűzte az apácákat, halála után birtokát, fia Gábor örökölt. A század második felében királyi engedéllyel a Wiczmándy és Torda családok kapták meg az egykori apácabirtok egy részét. 1578-ban a sárospataki uradalomhoz csatolták ezt a részt, a másik előbb a Bánffy, majd az Eödönffy, Dobó, Gerendy és Czékey családok voltak a birtokosai. 1831-ben a kolera pusztított a faluban. A 19. század végén nagyobb részben Wallis Gyuláné birtoka. Lakói főként mezőgazdaságból és szőlőtermesztésből éltek. Az önkéntes tűzoltó egyesületet 1890-ben alapították. 1910-ben 435, túlnyomórészt magyar lakosa volt. 1920-ig Zemplén vármegye Sátoraljaújhelyi járásához tartozott. 1927-ben a település leégett.

## [szerkesztés] Nevezetességei

- Református temploma 1793-ban épült klasszicista stílusban, tornya 19. századi.

## [szerkesztés] Külső hivatkozások

- Községinfó
- Csarnahó Szlovákia térképén
- Tourist-channel.sk

A lap eredeti címe "http://hu.wikipedia.org../../../c/s/a/Csarnah%C3%B3.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina